**Nicolás Almagro** (s. 21. elokuuta 1985 Murcia) on espanjalainen tennispelaaja. Hän on parhaimmillaan ollut kaksinpelin maailmanlistalla sijalla yhdeksän (toukokuussa 2011). Nelinpelissä hän on menestynyt heikommin.

Almagro on voittanut ammattilaisurallaan 12 kaksinpeliturnausta, kaikki massakentillä. Grand Slam -turnauksissa hän on neljä kertaa päässyt puolivälieriin, Ranskan avoimissa vuosina 2008, 2010 ja 2012 sekä Australian avoimissa 2013. Vuoden 2008 turnauksessa hän voitti ensimmäisellä kierroksella Serbian Boris Pašanskin, toisella kierroksella Argentiinan Sebastian Decoudin, kolmannella kierroksella kymmenenneksi sijoitetun Britannian Andy Murrayn ja neljännellä kierroksella Ranskan Jérémy Chardyn. Puolivälierissä hän hävisi neljättä peräkkäistä mestaruutta tavoitelleelle maanmiehelleen Rafael Nadalille luvuin 1–6, 1–6, 1–6. Vuoden 2010 turnauksessa Almagro voitti alankomaalaisen Robin Haasen, belgialaisen Steve Darcisin, ukrainalaisen Aleksandr Dolgopolovin ja maanmiehensä Fernando Verdascon mutta hävisi Rafael Nadalille lukemin 6–7(2), 6–7(3), 4–6. Vuonna 2012 Almagro voitti Ranskassa italialaisen Paolo Lorenzin, kyproslaisen Marcos Baghdatisin, argentiinalaisen Leonardo Mayerin ja serbialaisen Janko Tipsarevicin, mutta hävisi puolivälierissä jälleen Nadalille lukemin 6–7(4), 2–6, 3–6.

Vuosina 2005–2007 Almagro selviytyi Ranskan avoimissa toiselle kierrokselle. Yhdysvaltain avoimissa hän on parhaimmillaan edennyt neljännelle kierrokselle vuonna 2012. Wimbledonissa hän on selviytynyt kolmannelle kierrokselle vuosina 2009, 2011 ja 2012. Australian avoimissa hän hävisi vuosina 2005–2008 avausottelunsa kunnes voitti vuonna 2009 kaksi ottelua ja karsiutui vasta kolmannella kierroksella. Vuosina 2010–2012 hän selviytyi Australian avoimissa neljännelle kierrokselle.

Turnausvoitot kaksinpelissä
---------------------------

|  |  |  |  |  |  |
| --- | --- | --- | --- | --- | --- |
| **N:o** | **Pvm** | **Turnaus** | **Kenttä** | **Finaalivastustaja** | **Erävoitot** |
| 1. | 16. huhtikuuta 2006 | Valencia, Espanja | Massa | Ranska Gilles Simon | 6–2, 6–3 |
| 2. | 15. huhtikuuta 2007 | Valencia, Espanja | Massa | Italia Potito Starace | 4–6, 6–2, 6–1 |
| 3. | 17. helmikuuta 2008 | Costa do Sauípe, Brasilia | Massa | Espanja Carlos Moyà | 7–6(4), 3–6, 7–5 |
| 4. | 1. maaliskuuta 2008 | Acapulco, Meksiko | Massa | Argentiina David Nalbandian | 6–1, 7–6(1) |
| 5. | 28. helmikuuta 2009 | Acapulco, Meksiko | Massa | Ranska Gaël Monfils | 6–4, 6–4 |
| 6. | 18. heinäkuuta 2010 | Båstad, Ruotsi | Massa | Ruotsi Robin Söderling | 7–5, 3–6, 6–2 |
| 7. | 1. elokuuta 2010 | Gstaad, Sveitsi | Massa | Ranska Richard Gasquet | 7–5, 6–1 |
| 8. | 12. helmikuuta 2011 | Costa do Sauípe, Brasilia | Massa | Ukraina Aleksandr Dolgopolov | 6–3, 7–6(3) |
| 9. | 20. helmikuuta 2011 | Buenos Aires, Argentiina | Massa | Argentiina Juan Ignacio Chela | 6–3, 3–6, 6–4 |
| 10. | 21. toukokuuta 2011 | Nizza, Ranska | Massa | Romania Victor Hanescu | 6–7(5), 6–3, 6–3 |
| 11. | 19. helmikuuta 2012 | São Paulo, Brasilia | Massa | Italia Filippo Volandri | 6–3, 4–6, 6–4 |
| 12. | 26. toukokuuta 2012 | Nizza, Ranska | Massa | Yhdysvallat Brian Baker | 6–3, 6–2 |

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Nicolás Almagro**.
* Nicolás Almagron pelaajakortti ATP:n virallisilla sivuilla (englanniksi)


1. 1 2  *ATP:n kotisivut*View and modify data on Wikidata. Tieto on haettu Wikidatasta.